CELEX: 22004A0827(02)
Language: da
Date: 2004-02-23 00:00:00
Title: Brevveksling mellem Kommissionen for De Europæiske Fællesskaber og Det Internationale Kontor for Epizootier

27.8.2004   
            
            
               DA
            
            
               Den Europæiske Unions Tidende
            
            
               C 215/5
            
         
      BREVVEKSLING
   
   
      MELLEM KOMMISSIONEN FOR DE EUROPÆISKE FÆLLESSKABER
   
   
      OG
   
   
      DET INTERNATIONALE KONTOR FOR EPIZOOTIER
   
   (2004/C 215/04)
   Hr.
   Jeg har den ære hermed at henvise til Deres skrivelse af 17. september 2003 (ref. D/001782), vedlagt som bilag, om oprettelse af officielle forbindelser mellem vore to organisationer.
   Jeg kan tilslutte mig Deres forslag om at styrke forbindelserne mellem Det Internationale Kontor for Epizootier og Kommissionen for De Europæiske Fællesskaber på følgende grundlag:
   
               1.
            
            
               Kommissionen for De Europæiske Fællesskaber, i det følgende benævnt EF, og Det Internationale Kontor for Epizootier, i det følgende benævnt OIE, samarbejder og holder hver især den anden part orienteret om spørgsmål af fælles interesse med henblik på at lette udførelsen af deres respektive opgaver, jf. de relevante bestemmelser i henholdsvis traktaten om oprettelse af Det Europæiske Fællesskab, særlig artikel 302, og den internationale overenskomst om oprettelse af et internationalt bureau til bekæmpelse af husdyrsygdomme, som blev undertegnet den 25. januar 1924 i Paris.
            
         
               2.
            
            
               Repræsentanter for EF vil blive indbudt til at deltage i de årlige møder i OIE's internationale komité og møderne i OIE's regionale kommissioner samt, uden stemmeret, i disse organers åbne drøftelser af punkter på dagsordenen, som er af interesse for EF.
            
         
               3.
            
            
               Parterne indbyder hver især den anden part til at deltage i arbejdet i de relevante arbejdsgrupper, når der behandles emner af fælles interesse for EF og OIE, i overensstemmelse med deres respektive regler for en sådan deltagelse.
            
         
               4.
            
            
               Der indføres passende ordninger, som gør det muligt for EF og OIE at deltage i andre, ikke-fortrolige møder, som afholdes under en af de to organisationers auspicier, og på hvilke der behandles emner af fælles interesse, navnlig spørgsmål, der behandles på grundlag af udpegelsen i WTO-regi af OIE som international referenceorganisation for dyresygdomme og zoonoser.
            
         
               5.
            
            
               De to organisationer holder hver især den anden part orienteret om alle projekter og arbejdsprogrammer af fælles interesse.
            
         
               6.
            
            
               Med forbehold af eventuelle nødvendige ordninger til beskyttelse af visse dokumenters fortrolige karakter udveksler EF og OIE dokumenter af teknisk art.
            
         
               7.
            
            
               EF og OIE kan indgå aftaler om fælles foranstaltninger af enhver art, navnlig med henblik på udvikling af det internationale samarbejde vedrørende beskyttelse af dyresundheden, sundhedsmæssig sikkerhed ved fødevarer af animalsk oprindelse, bekæmpelse af zoonoser og dyrevelfærd samt vedrørende udarbejdelse og gennemførelse i udviklingslandene af internationale standarder og retningslinjer vedrørende ovennævnte områder. Foranstaltningerne gøres til genstand for særlige aftaler.
            
         Jeg bekræfter, at Deres skrivelse, vedlagt som bilag, sammen med nærværende svarskrivelse, som har tilsvarende ordlyd, tilsammen skal udgøre grundlaget for forbindelserne mellem Det Internationale Kontor for Epizootier og Kommissionen for De Europæiske Fællesskaber.
   
      Paris, den 23. februar 2004.
      
         
            
         Bernard VALLAT